Návrh rozhodnutie Rady o zmene a doplnení rozhodnutia 97/126/ES o uzatvorení dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej /* KOM/2008/0236 v konečnom znení - ACC 2008/0092 */





[pic] | KOMISIA EURÓPSKYCH SPOLOČENSTIEV | Brusel, 6.5.2008 KOM(2008)236 v konečnom znení 2008/0092 (ACC) Návrh ROZHODNUTIE RADY o zmene a doplnení rozhodnutia 97/126/ES o uzatvorení dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej (predložená Komisiou) DÔVODOVÁ SPRÁVA Rozhodnutie Rady 97/126/ES z 6. decembra 1996 sa týka uzatvorenia dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej. Keďže v príslušných ustanoveniach právnych predpisov Spoločenstva sa musia objaviť všetky úpravy tejto dohody, malo by sa výslovne uviesť, že Komisia je oprávnená prijímať takéto podrobné vykonávacie predpisy bez toho, aby boli dotknuté iné osobitné akty Rady, najmä rozhodnutie 1999/778/ES z 15. novembra 1999 týkajúce sa uzatvárania protokolov o veterinárnych záležitostiach, ktorým sa dopĺňa dohoda medzi Európskym spoločenstvom na jednej strane a vládou Dánska a autonómnou vládou Faerských ostrovov na druhej strane[1]. Tento návrh nemá žiadny finančný vplyv na rozpočet Spoločenstva. 2008/0092 (ACC) Návrh ROZHODNUTIE RADY o zmene a doplnení rozhodnutia 97/126/ES o uzatvorení dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 133 v spojení s prvou vetou článku 300 ods. 2, so zreteľom na návrh Komisie[2], keďže: 1. Rozhodnutie Rady 97/126/ES zo 6. decembra 1996[3] sa týka uzatvorenia dohody medzi Európskym spoločenstvom na jednej strane a dánskou vládou a miestnou vládou Faerských ostrovov na strane druhej. 2. V súlade s článkom 31 tejto dohody sa zriaďuje Spoločný výbor, ktorý je zodpovedný za správu tejto dohody a zabezpečuje jej riadne vykonávanie. Na tento účel dáva výbor odporúčania a robí rozhodnutia, ktoré zmluvné strany uskutočňujú v súlade s ich vlastnými pravidlami. Z tohto dôvodu musí byť v rozhodnutí 97/126/ES výslovne uvedené, že Komisia je oprávnená prijímať v prípade potreby takéto podrobné vykonávacie predpisy. 3. Opatrenia potrebné na implementáciu rozhodnutia 97/126/ES by mali byť prijaté v súlade s rozhodnutím Rady 1999/468/ES z 28. júna 1999, ktorým sa ustanovujú postupy pre výkon vykonávacích právomocí prenesených na Komisiu[4]. 4. Rozhodnutie 97/126/ES by sa preto malo zodpovedajúcim spôsobom zmeniť a doplniť, ROZHODLA TAKTO: Článok 1 Za článok 1 rozhodnutia 97/126/ES sa vkladajú tieto články: „Článok 1a V súlade s postupom uvedeným v článku 1 b ods. 2 tohto rozhodnutia Komisia prijme podrobné pravidlá vykonávania dohody. Článok 1b 1. Komisii pomáha Riadiaci výbor pre obilniny zriadený článkom 25 nariadenia Rady (ES) č. 1784/2003 z 29. septembra 2003 o spoločnej organizácii trhu s obilninami* alebo príslušný výbor zriadený zodpovedajúcim článkom nariadenia o organizácii spoločného trhu pre príslušný výrobok. 2. Ak sa odkazuje na tento odsek, uplatňujú sa články 4 a 7 rozhodnutia 1999/468/ES. Lehota ustanovená v článku 4 ods. 3 rozhodnutia 1999/468/ES je jeden mesiac. 3. Výbor prijme vlastný rokovací poriadok. * Ú. v. EÚ L 270, 21.10.2003, s. 78.“ [číslovanie poznámok pod čiarou by sa malo potom vložiť a pokračovať v číslovaní v rozhodnutí 97/126/ES] Článok 2 Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie. V Bruseli Za Radu predseda [1] Ú. v. ES L 305, 30.11.1999, s. 25. [2] Ú. v. EÚ C [...], [...], s. [...]. [3] Ú. v. ES L 53, 22.2.1997, s. 1. [4] Ú. v. ES L 184, 17.7.1999, s. 23. Rozhodnutie zmenené a doplnené rozhodnutím 2006/512/ES (Ú. v. EÚ L 200, 22.7.2006, s. 11).